open-index/open-wikipedia-markdown huggingface dataset:
USNS «Harvey Milk» (T-A0-206)

**USNS «Oscar V. Peterson» (T-A0-206)** er et amerikansk tankskip i John Lewis-klassen.  Skipet ble bygget ved General Dynamics NASSCO i San Diego i 2021. Tankskipet blir operert av Military Sealift Command for å støtte skip fra den amerikanske marinen. Skipet har en lengde på 226 meter og en bredde på 32 meter.

## Historie
Frem til 2011 hadde de amerikanske styrkene en personalpolitikk som ble kjent som «Don't ask, don't tell». Den innebar at homofile ble tolerert, så lenge de ikke var åpne om legningen sin.

I juli 2016 informerte USAs marineminister, Ray Mabus, kongressen om at han ville navngi Military Sealift Command sine skip i John Lewis-klassen etter fremtredende borgerrettighetsledere. USNS «Harvey Milk» er oppkalt etter homoaktivisten Harvey Milk, som kjempet for rettigheter for homofile. Skipet er det første i den amerikanske marinen som er oppkalt etter en åpent homofil person. Milk tjenestegjorde som løytnant i den amerikanske marinen under Koreakrigen om bord på ubåtredningsskipet USS «Kittiwake» (ASR-13). Han trakk seg fra marinen i 1955 med det som kalles en «avskjed i unåde». Milk trakk seg for ikke å bli stilt for krigsrett som homofil. I skipsdåpen den 6. november 2021, uttalte marineminister Carlos Del Toro «Skipsnavn er viktige fordi de gir uttrykk for hvilke verdier vi har som marine og som land og viser frem de verdiene over hele verden i alle havner».

Byggingen av skipet startet i september 2018 ved National Steel and Shipbuilding Company (NASSCO).

Selve navnet var kontroversielt, ettersom alle skip var oppkalt etter venstreorienterte sosial rettferdighetsaktivister. I kjølvannet av venstreorientert aktivisme rettet mot tidligere amerikanske kriger, beordret USAs forsvarsminister Peter B. Hegseth (siden 2025) en evaluering av skipsnavn for en «krigeretos»-mentalitet, noe han refererte til var nødvendig i sin bok fra 2024, *The War on Warriors*. Hegseth fant at navnet Harvey Milk ikke var i samsvar med militærets nye motto, og fikk navnet endret i juni 2025 til «USNS Oscar V. Peterson», for en Medal of Honor-vinner som omkom i slaget ved Korallhavet i 1942.
## Referanser


## Eksterne lenker
* 
*
Dnipro internasjonale lufthavn

**Dnipro internasjonale lufthavn** (ukrainsk: Міжнародний аеропорт «Дніпро», engelsk: Dnipro International Airport)  var en lufthavn i nærheten av Dnipro, en by i Dnipropetrovsk oblast i Ukraina. Den er lokalisert 15 km sydøst for bysenteret.  

Lufthavnen lå  over havet. Den hadde en rullebane med kjennetegn 08/26 med betongdekke med lengde på 2841 meter.  

24. februar 2022 stengte Ukraina luftrommet for sivil trafikk på grunn avRusslands invasjon av Ukraina, og 15. mars 2022 ble flyplassen hardt skadet i russiske missilangrep. Rullebanen ble ødelagt. Flyplassen og nærliggende infrastruktur ble 10. april 2022 fullstendig ødelagt av russiske angrep.   

## Flyselskap og destinasjoner

Ukraine International Airlines opererte ruter til Boryspil internasjonale lufthavn ved Kyiv og Ben Gurlon lufthavn ved Tel Aviv i Israel.  

## Statistikk

## Referanser


## Eksterne lenker
*
Haldwani

**Haldwani** er en indisk by som ligger i delstaten Uttarakhand.

Den har 156 060 innbyggere og dekker et areal på 44,11&nbsp;km².

## Eksterne lenker
*
Bendik Hovik Kjeldsberg

**Bendik Hovik Kjeldsberg** (født 1991), kjent under artistnavnet **Bendik HK**, er en norsk musiker (slagverk), elektronikaartist og komponist.

Han er utdannet komponist fra Norges musikkhøgskole og har skrevet musikk til film, dans og teater. Han har vært trommeslager for artister som Ivan Ave, Marit Larsen, Nils Bech, Hanne Hukkelberg, Bendik og Gundelach.

Han debuterte som soloartist innen elektronika med låten «Indigo Interceptor» under navnet Bendik HK i 2018 og ga ut EP-en *Depot* i 2020. I 2021 ga han ut albumet *Progresssive Rock Music* og i 2025 *Dragedreper*. For albumene ble han nominert til henholdsvis Spellemannprisen 2021 i klassen elektronika og Spellemannprisen 2025 i klassen elektronika/dance.

## Diskografi
* *Depot* (2020, Mutaal Intentions) - EP
* *Progresssive Rock Music* (2021, Mutaal Intentions)
* *Industrial Ballades* (2022, 777 Music) - EP
* *Dragedreper* (2025, Sverd Records)

## Referanser


## Eksterne lenker
* 
*
Balurghat

**Balurghat** er en indisk by som ligger i delstaten Vest-Bengal.

Den har 153 279 innbyggere (2011).

## Referanser


## Eksterne lenker
*
Cincinnati Reds (NFL)

**Cincinnati Reds** var et amerikansk fotballag som spilte i National Football League i  og åtte kamper inn i -sesongen. Reds spilte de fleste hjemmekampene i Crosley Field, men spilte også hjemmekamper i Daytons Triangle Park, Portsmouths Universal Stadium og en kveldskamp mot Chicago Cardinals på Xavier University's Corcoran Stadium.

Laget ble suspendert for å ikke ha betalt liga-avgiften for 1934, og det uavhengige laget St. Louis Gunners erstattet Reds i lagets tre siste kamper den sesongen.

Reds er også kjent for å ha de to laveste sammenlagt-poengsummene i NFL-sesonger. I 1933 scoret de 38 poeng på 10 kamper, et sammenlagt-resultat som ble tangert av Detroit Lions i 1942. I 1934 scoret Reds og Gunners totalt kun 37 poeng over 11 kamper; Reds scoret kun ti poeng på åtte kamper før de ble suspendert. I 12 av lagets 18 kamper scoret de null poeng. Til sammenligning var de 75 poengene Reds og Gunners scoret over 21 kamper på to sesonger kun 2 flere enn Chicago Bears scoret i NFL Championship Game 1940 og tre flere enn Washington Redskins scoret 27. november 1966, rekorden for flest poeng scoret av ett lag i en seriekamp. I  scoret Los Angeles Rams *i snitt* 38,83 poeng *per kamp*, som er det høyeste snittet i NFLs historie. Det må derimot nevnes at NFL ikke førte statistikker før i 1932, og flere lag scoret under ti poeng i perioden 1920–1931.

Alvin J. Jolley ble ansatt som hovedtrener sommeren 1933.

## Sesongresultater

## Referanser


## Eksterne lenker
*Cincinnati Reds på CincySportsHistory.com
Buzova

**Buzova** (ukrainsk: Бузова) er en småby i Ukraina, i Butsja-distriktet i Kyiv fylke.  Innbyggertallet er 1,548. Motorvien M06 passerer forbi.

## Historie

### Russlands invasjon av Ukraina 2022

Under Russlands invasjon av Ukraina 2022 angrep russiske styrker stadion og kjempet om småflyplassen rett utenfor småbyen.

1. mars kom rapporter om at den private fødeklinikken Adonis ble bombardert, og at det hadde vært harde kamper i området i flere dager på forhånd.

Senere kom rapporter om funn av en massegrav med sivile som var drept av russiske styrker.

## Referanser
Systainer

**Systainers** (fra **sys**tem con**tainers**) er et system for bokser og kofferter som kan stables på hverandre, og brukes særlig til bærbare verktøykofferter for elektroverktøy. Systemet fås i flere standardiserte størrelser, og den vanligste størrelsen har en grunnflate på 400×300 mm etter inspirasjon fra en vanlig størrelse av eurokasser.

En fordel med systemet er at det muliggjør å stable og feste sammen kofferter fra forskjellige produsenter. Det opprinnelige designet hvor man fester sammen koffertene med fire klips ble introdusert av Festool Tooltechnic i 1993. I 2010 ble den såkalte **T-Loc**-varianten introdusert hvor man låser sammen koffertene ved hjelp av étt roterebart håndtak, samt at utformingen av beina hadde blitt redesignet. I 2019 ble **Systainer³** annonsert av Festool, Bott og Tanos som tredje generasjon av systemet. Systainer³ har integrert glideskinnespor for direkte kobling til reoler i varebiler, samt håndtak foran og full bakoverkompatibilitet med tidligere varianter.

Systemet kan føre til reduksjon av forurensning og utslipp ved at kofferten først brukes som emballasje ved distribusjon og salg, og deretter kan fungere som gjenbrukbar emballasje for transport og lagring av verktøy. I tillegg til Festool er det nå også mange andre verktøyprodusenter som selger kofferter som passer med Systainer-systemet (Makita Makpac, Tanos T-Loc, Hitachi Hit-Case). Noen andre verktøyprodusenter bruker istedet alternativet L-Boxx utviklet av Sortimo.

## Størrelser

## Referanser
Jerry Folk

**Gerard Andreas Folkestad Taylor** (født 1995) kjent under artistnavnet **Jerry Folk**, er en norsk elektronikaartist fra Oslo.

Han ga ut sin første EP, *The Kids Tape*, i 2016 og flyttet deretter til Los Angeles hvor han laget ny musikk og turnerte til han flyttet tilbake til Norge i i 2019. Han fikk Spellemannprisen 2024 i klassen elektronika/dance for EP-en *Heart*. Han har også vært nominert i samme klasse til Spellemannprisen 2021 for utgivelsen *Dotted Red* og til Spellemannprisen 2022 for *Castle Tapes*.

Han har produsert låter for artister som Lars Vaular, Kjartan Lauritzen, Safario, Amanda Delara og Lemaitre.

## Diskografi
* *The Kids Tape* (2016) - EP
* *Purple Evenings* (2017)
* *Leisure Tapes* (2018)
* *Sneeze* (2019) - EP
* *Moving Points* (2021) - EP
* *Dotted Red* (2021)
* *Castle Tapes* (Folkestad Recordings, 2022)
* *Heart* (Folkestad Recordings, 2024) - EP

## Referanser


## Eksterne lenker
*
Cleveland Tigers (NFL)

**Cleveland Tigers** var det første laget fra Cleveland i det som senere skulle bli National Football League (NFL). Tigers siplte i Ohio League før de ble med i American Professional Football Association (omdøpt National Football League i 1922) og spilte der i 1920 og 1921.

## Historie
Laget **Cleveland Indians** ble først etablert i 1916 og spilte da i Ohio League. Laget oppstod etter at Massillon Tigers hentet spillere fra Akron Indians i 1915 og tok flere av Indians’ stjernespillere. Samme år stiftet Akron Indians’ trener og spiller Peggy Parratt Cleveland Indians sammen med flere tidligere spillere for Akron Indians samt noen nye spillere fra college. Til tross for en vinnende sesong var Indians’ 1916-sesong en skuffelse som inkluderte to tap mot Canton Bulldogs og Jim Thorpe, samt en seier og et tap mot Columbus Panhandles.

Da eierne av profesjonelle lag i 1920 valgte å organisere en mer strukturert liga tok Jimmy O'Donnell over laget i Cleveland. O'Donnell, som også eide et semiprofesjonelt baseballag som het Tigers, fikk hjelp av Stan Cofall til å komme seg inn i amerikansk fotball. Cofall var en stjernespiller for Notre Dame fra 1914 til 1916 og deretter for Massillon Tigers. Cofall omstrukturerte Cleveland-laget i 1919 og deltok på møtet i Canton i Ohio sammen med O'Donnell i september 1920, hvor American Professional Football Association, som senere endret navn til National Football League, ble stiftet. I første halvdel av 1920-sesongen var Cofall spiller og trener for Tigers, han ble også valgt til visepresident i den nye ligaen.

Cleveland Tigers scoret kun to touchdowns i sin første sesong og tapte 3 kamper 7–0 for et sesongresultat på 1–4–2. I 1921 endret laget navn til Indians, tildels fordi dette var et vanlig navn for idrettslag i Cleveland (et baseballag hadde brukt samme navn siden 1915), men i hovedsak på grunn av de tre spillere av uramerikansk opphav som ble signert fra Canton Bulldogs. I 1921 var Tigers tilbake i ligaen med to fremtidige Hall of Famere i Joe Guyon og trener og spiller Jim Thorpe. Laget vant sesongens to første kamper, men Thorpe pådro seg en ribbeinskade i den andre kampen og måtte tilbringe resten av sesongen på benken. Tigers gikk deretter på fire knappe nederlag. Da Thorpe endelig kom tilbake for en sluttspillkamp mot New York Brickley Giants i desember vant Tigers igjen.

Tidlig i 1922 fikk O'Donnell tillatelse av ligaen til å sette laget på pause i et år, men han klarte ikke å betale den årlige avgiften på $1 000 til NFL og laget ble derfor oppløst. Guyon og Thorpe flyttet til LaRue i Ohio for å stifte Oorang Indians. Samuel Deutsch kjøpte senere et nytt Indians-lag som var aktivt i 1923, før han flyttet Canton Bulldogs til Cleveland i 1924 og slo dem sammen med Indians-laget. Et tredje Indians uten direkte tilknytning spilte også i NFL i 1931.

## Pro Football Hall of Famere

## Sesongresultater

## Eksterne lenker
*Cleveland Tigers på Encyclopedia of Cleveland History
*
*
Volleyball World Grand Prix 2000

**Volleyball World Grand Prix 2000** ble arrangert i Quezon City på Filippinene i 2000.

## Sluttstilling

## Referanser
Amstel Gold Race 2022

**Amstel Gold Race 2022** var den 56. utgaven av sykkelrittet Amstel Gold Race. Rittet gikk 10. april 2022 og ble vunnet av Michał Kwiatkowski.

## Lag og ryttere

## Resultater

## Startliste

## Referanser


## Eksterne lenker
* 
*
Kaja Kallas’ første regjering

**Kaja Kallas’ første regjering** var Estlands regjering fra 26. januar 2021 til 18. juli 2022. Regjeringen utgikk fra Det estiske reformpartiet og Det estiske senterpartiet, som sammen hadde flertall i Estlands riksdag. Reformpartiets leder Kaja Kallas var regjeringssjef.

Jüri Ratas’ trepartiregjering gikk av som følge av en korrupsjonssak. At Senterpartiet så ville gå i regjeringsforhandlinger med Reformpartiet, kom overraskende på mange, men lederne for de tidligere regjeringspartnerne Fedreland (Isamaa) og Estlands konservative folkeparti (EKRE) uttalte at Senterpartiet hadde forsøkt å nærme seg Reformpartiet en stund. Samarbeidet med det høyreradikale EKRE hadde vært en belastning for Senterpartiet.

Den forrige regjeringen som utgikk fra Reformpartiet og Senterpartiet, var ledet av Kaja Kallas’ far Siim Kallas fra 2002 til 2003.

Regjeringssamarbeidet brøt sammen i løpet av sommeren 2022, da Senterpartiet stemte sammen med EKRE imot et lovforslag på utdannelsesområdet. Regjeringssjef Kaja Kallas svarte med å avskjedige Senterpartiets regjeringsmedlemmer.

## Referanser
Volleyball World Grand Prix 2004

**Volleyball World Grand Prix 2004** ble arrangert i Reggio Calabria i Italia i 2004.

## Sluttstilling

## Referanser
Den gyldne pil (TV-program)

***Den gyldne pil*** er et skandinavisk gameshow som ble sendt på NRK Fjernsyn i 1973. Hovedideen i programmet var en skytekonkurranse som foregikk med en spesialkonstruert elektronisk pil og bue-innretning montert på TV-kameraet. Deltakerne kunne dirigere pilen både fra studio og via telefon. De norske sendingene ble ledet av Knut Bjørnsen. Programmet ble produsert av Nordvisjon og sendt fra Gøteborg. 

Programkonseptet var utenlandsk og hadde tidligere gått i flere land, deriblant Tyskland og Japan. En hel-dansk versjon ble sendt på DR allerede i 1972.

## Referanser
Volleyball World Grand Prix 2008

**Volleyball World Grand Prix 2008** ble arrangert i Yokohama i Japan i 2008.

## Sluttstilling

## Referanser
USA under VM i friidrett innendørs 2010

**[[USA]]** deltok under VM i friidrett innendørs 2010 fra 12. til 14. mars 2010 i Doha i Qatar.

## Medaljevinnere (ufullstendig)

## Referanser
Kine Fløtre

**Kine Myhrer Fløtre** (født 14. desember 2001) er en norsk fotballspiller fra Fjellhamar, som spiller for Ohio State Buckeyes i den amerikanske collegeligaen NCAA.

## Karriere
Fløtre startet å spille fotball for , hvor hun blant annet fikk 13 kamper for A-laget i 2. divisjon under 2016-sesongen, samt én kamp under Fotball-NM 2016. Som 15-åring meldte hun overgang til Toppserieklubben , og var ubenyttet reserve for A-laget under Cupfinalen i 2017 mot .

24. mars 2018 fikk hun sin debut i Toppserien mot . I 2019 var hun på et kort låneopphold i Grei i 1. divisjon, før hun returnerte til Vålerenga og spilte fem kamper under gullsesongen 2020.

## Referanser


## Eksterne lenker
* 
*
NM i kombinert 2022

**Norgesmesterskapet i kombinert 2022** er en del av Norgesmesterskapet på ski 2022.

Andre del ble arrangert med hopprenn 22. og 23. mars 2022 i Fageråsbakkene i Mo i Rana, og langrenn 26. og 27. mars 2022 som en del av NM i langrenn 2022 i Harstad. Langrennsdelen ble arrangert på Kilkam Arena i Kilbotn av Medkila Skilag og Kilkameratene, med 7,5 km for begge kjønn på lørdag, samt 3 km for kvinner og 10 km for menn på søndag.

## Medaljevinnere
### Kvinner

### Menn

## Resultater
### Kvinner

#### 7,5 km Gundersen



**Dato:** 26. mars 2022
**Tid:** 13:30
**Sted:** Harstad


#### 3 km Gundersen



**Dato:** 27. mars 2022
**Tid:** 15:00
**Sted:** Harstad


### Menn

#### 7,5 km Gundersen



**Dato:** 26. mars 2022
**Tid:** 14:10
**Sted:** Harstad


#### 10 km Gundersen



**Dato:** 27. mars 2022
**Tid:** 15:16
**Sted:** Harstad


## Referanser


## Eksterne lenker
* 
* NM Harstad 2022
Sančuari

**Sančuari** er et samisk joik-rock-band etablert i 1984 fra Kautokeino i Norge. Bandets faste medlemmer er Svein Egil Oskal og Heaika Hætta. Bandet ble tildelt Áillohaš musikkpris i 2002, og i 2020 vant de nominasjonen som «årets tradisjonsbærer» under Sami Music Awards i Alta.

## Album
* 2019: «Sarvvagalba»
* 2012: «Gállábártnit»
* 2001: «Šleaŋgáčuoivvat»
* 1997: «Stállangazza»

## Referanser


## Eksterne lenker
*
VM i friidrett innendørs 2010 – 60 meter menn

**60 meter menn** ved **[[VM i friidrett innendørs 2010]]** ble avholdt i ASPIRE Dome i Doha i Qatar 12. og 13. mars 2010.

## Rekorder

## Kvalifiseringskrav

## Program

## Resultater
### Forsøksheat

Kvalifisering: Fe tre første i hvert heat (**Q**) og de tre raskeste ellers (**q**) gikk videre til semifinals.

### Semifinaler

Kvalifisering: De to første i hvert heat (**Q**) og de to raskeste ellers (**q**) gikk videre til finalen.

### Finale

Finalen startet klokken 18:50.

## Referanser


## Eksterne lenker
*Heats results
*Semifinals results
*Final result
Chroaptomus

***Chroaptomus*** er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet ca. 300 arter, 12 av dem er funnet i Norge.

## Utseende
Store, slanke, spoleformede, mørkt metallglinsende kortvinger. Hodet er ovalt med middelsstore, flate fasettøyne. Pronotum er avrundet firkantet, dekkvingene litt rundede, bakkroppen kjegleformet. 

## Utbredelse
Slekten er utbredt i den neotropiske økosonen, fra Mexico i nord til det nordlige Argentina i sør.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Staphylinini Latreille, 1802 
******* Gruppen **[[Philonthina]]** Kirby, 1837  
******** Slekten ***Chroaptomus*** Sharp, 1885
********* *[[Chroaptomus centralis]]* Chani-Posse, 2006
********* *[[Chroaptomus coelites]]* (Erichson, 1840)
********* *[[Chroaptomus flagrans]]* (Erichson, 1840)
********* *[[Chroaptomus mexicanus]]* Chani-Posse & Navarrete-Heredia, 2006
********* *[[Chroaptomus regalis]]* Sharp, 1885

## Referanser


## Eksterne lenker
* Bilde av ''Chroaptomus flagrans''

*
Idahotyphlus

***Idahotyphlus*** er en slekt av biller som hører til familien kortvinger (Staphylinidae).

## Utseende
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.

## Levevis
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima.

## Utbredelse
Slekten er utbredt i det vestlige Nord-Amerika (Idaho).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien Leptotyphlinae 
****** Stamme **[[Neotyphlini]]** Coiffait, 1963
******* Slekten ***Idahotyphlus*** Gusarov, 2003
******** *[[Idahotyphlus alleni]]* Gusarov, 2003

## Referanser
 
## Kilder
* Fauna Europaea Web Service Version 2.4 (2011) Utbredelsesdatabase for europeiske dyr: http://www.faunaeur.org/ 
* Grebennikov, V.V. og A.F. Newton, 2008: Minute larvae of Leptotyphlinae (Coleoptera: Staphylinidae): description of three genera with discussion on the monophyly and phylogenetic position of the subfamily as inferred from larval morphology. ''Zootaxa'', **1817**: 49-58. http://www.mapress.com/zootaxa/2008/f/z01817p058f.pdf

## Eksterne lenker
*
Oxybessoglossa

***Oxybessoglossa*** er en slekt av biller som hører til den store underfamilien Aleocharinae i familien kortvinger (Staphylinidae).

## Utseende
Middelsstore, avlange, brune kortvinger. Antennene er omtrent så lange som hode + pronotum, hodet er avrundet firkantet. Pronotum er avrundet firkantet, tydelig smalere enn dekkvingene, som er litt innbuktet innefor bakhjørnene. Bakkroppen er litt spoleformet. Beina er gulbrune, forholdsvis lange og slanke. Artene ligner mye på slekten *[[Aleochara]]*, men skiller seg fra disse ved at leggene på for- og mellombeina ikke har pigger.

## Levevis
Ingenting er kjent om biologien til denne arten.

## Utbredelse
Arten er utbredt i Sørøst-Asia (Brunei).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen **[[Aleocharini]]**  
******* Slekten ***Oxybessoglossa*** Pace, 1993
******** *[[Oxybessoglossa picta]]*  Pace, 1993

## Referanser


## Eksterne lenker
*
Pseudoleptusa

***Pseudoleptusa*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

## Utseende

Ganske små (1,5-3 millimeter), avlange, oftest mer eller mindre røde eller brunaktige kortvinger. Artene i denne slekten ligner overflatisk mye på de mindre artene i slekten *[[Oxypoda]]*.
 
## Levevis
Som andre kortvinger er de rovdyr som lever av andre små leddyr. Som det latinske navnet (betyr "liker fuktighet") betyr, trives disse artene gjerne godt på fuktige steder.

## Utbredelse
Slekten er kjent fra Sibir.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Athetini Casey, 1910
******* Slekten ***Pseudoleptusa*** Poppius, 1909
******** *[[Pseudoleptusa fasciata]]* Poppius, 1909

## Referanser


## Eksterne lenker
*
Liste over Samoas statsoverhoder

**O le Ao Mamalu o le Malo** er Samoas statsoverhode. Embetet ble innstiftet i forfatningen av 1962.

 

## Referanser
Termitoptocinus

***Termitoptocinus*** er en slekt av biller som hører til familien kortvinger. Denne gruppen lever i et tett samliv med termitter.

## Utseende
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).

## Levevis
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.

## Utbredelse
Gruppen følger termittenes utbredelse og er for det aller meste tropiske. Denne slekten lever i Oseania (Australia, Ny-Guinea).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Corotocini]]** Fenyes, 1918
******* Understammen Corotocina
******** Slekten ***Termitoptocinus*** Silvestri, 1921
********* *[[Termitoptocinus australiensis]]* Silvestri, 1921
********* *[[Termitoptocinus austrosimulus]]* Jacobson & Kistner, 1999
********* *[[Termitoptocinus milleri]]* Jacobson & Kistner, 1999
********* *[[Termitoptocinus papuanus]]* Jacobson & Pasteels, 1992
********* *[[Termitoptocinus roisini]]* Jacobson & Pasteels, 1985

## Referanser




## Kilder
* Christopher Taylor (2012) Catalogue of Organisms - The Corotocini in their Gut-Swollen Glory. http://coo.fieldofscience.com/2012/04/corotocini-in-their-gut-swollen-glory.html

## Eksterne lenker
*
Guajira (bille)

***Guajira*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

## Utseende
Små (gjerne 2-3 millimeter), vanligvis brunlige kortvinger. Antennene er middels lange. Hodet er stort og firkantet med små fasettøyne, bak sterkt innsnevret slik at dyret får en påfallende tydelig "hals". Pronotum er rundet, bredest foran midten, med en dyp midtfure, knapt bredere enn hodet og mye smalere enn dekkvingene, som har parallelle sider og markerte "skuldre". Bakkanten er ganske rett. Bakkroppen er forholdsvis kort og bred, bredest i den bakre delen. Beina er lange og tynne. Slekten kan ligne på slekten *[[Autalia]]* men skiller seg fra denne blant annet på at kroppen er ganske matt, og at pronotum og dekkvingene mangler dype lengdegroper.

## Levevis
Disse kortvingene finnes gjerne mellom råtnende plantemateriale, i kompost, også i gammel møkk.

## Utbredelse
Arten er utbredt på Cuba.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Falagriini Mulsant & Rey, 1873
******* Slekten ***Guajira*** Bierig, 1938
******** *[[Guajira cubana]]* Bierig, 1938

## Referanser

## Eksterne lenker
*
Shyri

***Shyri*** er en slekt av små perlebiller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur. 

## Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

## Utbredelse
Slekten er bare kjent fra Ecuador (Pichincha-provinsen).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **[[Staphylinoidea]]**
**** Familien kortvinger, Staphylinidae Latreille, 1802
***** Underfamilien **[[perlebiller]], [[Scydmaeninae]]** Leach, 1815
****** Gruppe Cephenniitae Reitter, 1882
******* Stammen **[[Cephenniini]]** Reitter, 1882
******** Slekten ***Shyri*** Jałoszyński, 2012  
********* *[[Shyri microphthalmus]]* Jałoszyński, 2012
********* *[[Shyri perversus]]* Jałoszyński, 2012
********* *[[Shyri pichincha]]* Jałoszyński, 2012
********* *[[Shyri quitu]]* Jałoszyński, 2012

## Referanser




## Eksterne lenker
*
Taphroscydmus

***Taphroscydmus*** er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

## Utseende
Små (1-2 millimeter), mørke, blanke, rødbrune biller, fint hårete. Denen slekten utmerker seg med ganske slank kroppsform. Antennene er lengre enn hode + thorax, slanke, de tre ytterste leddene er litt tykkere og danner en smal klubbe. Hodet er nokså stort, kantete, med ganske små fasettøyne. Det er ikke påfallende innsnevret bak. Pronotum er lengre enn bredt, bredest litt foran midten, med en tydelig midtfure. Et godt kjennetegn på slekten er at pronotum har markerte, rettvinklede bakhjørner. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er noe kølleformede, beina ellers slanke.

## Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Noen lever også i hule trær.

## Utbredelse
Slekten er utbredt i Nord-Amerika (California).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **[[Staphylinoidea]]**
**** Familien kortvinger, Staphylinidae Latreille, 1802
***** Underfamilien perlebiller, Scydmaeninae
****** Stammen Glandulariini
******* Slekten ***Taphroscydmus*** Casey, 1897
******** *[[Taphroscydmus californicus]]* (Motschulsky, 1845)

## Referanser


## Eksterne lenker
* bugguide.net - bildedatabase over nordamerikanske insekter https://bugguide.net/node/view/615833
*
Gastrophaena

***Gastrophaena*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

## Utseende
Forholdsvis små (gjerne 2-3 millimeter lange), middels slanke kortvinger, kroppen nokså jevnbred. På farge er de mørke. Hodet er ganske bredt med nokså små fasettøyne. Pronotum er bredere enn langt, med rundede sider og hjørner. Dekkvingene er forholdsvis lange. Føttene er fire-leddete.

## Levevis

## Utbredelse
Slekten er beskrevet fra Algerie.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Homalotini Heer, 1839
******* Slekten ***Gastrophaena*** Fauvel, 1898
******** *[[Gastrophaena aphaenogastri]]* Fauvel, 1898

## Referanser


## Eksterne lenker
*
Leptandria

***Leptandria*** er en slekt av biller som hører til familien kortvinger.

## Utseende
Nokså små, gjerne litt brede, rødlige eller brunlige kortvinger.

## Levevis

## Utbredelse
Slekten er utbredt i den Nye verden (Ecuador, Peru).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Hoplandriini]]**  Casey, 1910
******* Understammen Hoplandriina  Casey, 1910
******** Slekten ***Leptandria*** Hanley, 2003
********* *[[Leptandria ashei]]* Hanley, 2003
********* *[[Leptandria ecitophila]]* Hanley, 2003
********* *[[Leptandria tishechkini]]* Hanley, 2003

## Referanser




## Eksterne lenker
*
Microdonia

***Microdonia*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). De er spesialiserte på å leve sammen med maur.

## Utseende
Små, avlange, gulbrunlige kortvinger. Hodet er lite, rundet med små fasettøyne. Antennene er nokså kraftige. Pronotum er avrundet trapesformet, noe bredere enn langt, med en skarp midtfure.

## Levevis
Artene er knyttet til maur i slekten *[[Neivamyrmex]]*.

## Utbredelse
Slekten er utbredt i Nord- og Mellom-Amerika, fra Kansas i nord til Panama i sør.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Lomechusini 
******* Slekten ***Microdonia*** Casey, 1894 
******** *[[Microdonia berghoffae]]* Kistner, 2008
******** *[[Microdonia jacobsoni]]* Kistner, 1996
******** *[[Microdonia kansana]]* Seevers, 1959
******** *[[Microdonia laticollis]]* (Brues, 1902)
******** *[[Microdonia mexicana]]* Kistner, 1996
******** *[[Microdonia nitidiventris]]* (Brues, 1904)
******** *[[Microdonia occipitalis]]* Casey, 1893

## Referanser


## Eksterne lenker
* bugguide.net - bildedatabase over nordamerikanske insekter https://bugguide.net/node/view/391453
*
Fossulopora

***Fossulopora*** er en slekt av biller som hører til familien kortvinger.

## Utseende
Disse billene etterligner maurene de lever sammen med.

## Levevis
Artene lever sammen med hærmaur i slektene *[[Aenictus]]* og *[[Dorylus]]*.

## Utbredelse
Slekten er utbredt i Afrika (Den demokratiske republikken Kongo, Kamerun, Kenya, Tanzania).
## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Mimanommatini]]** Wasmann, 1912
******* Understammen Dorylophilina
******** Slekten ***Fossulopora*** Kistner, 1968
********* *[[Fossulopora camerounicus]]* Kistner, 1968
********* *[[Fossulopora congoensis]]* Kistner, 1968
********* *[[Fossulopora orientalis]]* Kistner, 1968

## Referanser




## Eksterne lenker
*
Bamona

***Bamona*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet  arter, fem av dem er funnet i Norge.

## Utseende
Små, slanke og spinkle, brunlige kortvinger. Kroppen er parallellsidig, lang og slank, hodet forholdsvis bredt, beina korte.
Antennene er litt utvidet mot spissen.

## Levevis
Den slanke kroppsformen kan tyde på at disse billene i stor grad fører en underjordisk tilværelse.

## Utbredelse
Slekten er utbredt i Mellom- og det sørlige Nord-Amerika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Oxypodini Thomson, 1859
******* Understammen Meoticina
******** Slekten ***Bamona*** Sharp, 1883
********* *[[Bamona brevicornis]]* Sharp, 1883
********* *[[Bamona carolinae]]* Casey, 1906
********* *[[Bamona concolor]]* Sharp, 1883
********* *[[Bamona falliana]]* Casey, 1893
********* *[[Bamona gracilis]]* Sharp, 1883
********* *[[Bamona marginata]]* Sharp, 1883
********* *[[Bamona minuta]]* Sharp, 1883
********* *[[Bamona parallela]]* Sharp, 1883
********* *[[Bamona plana]]* Sharp, 1887
********* *[[Bamona plebeia]]* Sharp, 1883
********* *[[Bamona tenuissima]]* Casey, 1906

## Kilder

## Eksterne lenker
*
Outachyusa

***Outachyusa*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). 

## Utbredelse
*[[Outachyusa raptoria]]* er utbredt over store deler av Jorda, de øvrige artene lever i Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Tachyusini
******* Slekten ***Outachyusa*** Pace, 1991
******** *[[Outachyusa borneensis]]* Pace, 2014
******** *[[Outachyusa chinensis]]* Pace, 1998
******** *[[Outachyusa nepalensis]]* Pace, 1991
******** *[[Outachyusa raptoria]]* (Wollaston, 1854)
******** *[[Outachyusa taiwanensis]]* Pace, 2009
******** *[[Outachyusa velox]]* (Cameron, 1939)

## Referanser


## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Nannusa

***Nannusa*** er en gruppe (slekt) av biller som hører til familien kortvinger.

## Utseende
Små, blanke, avlangt dråpeformede kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.

## Levevis
Disse små billene lever sammen med termitter i undergruppen Nasutitermitinae (Termitidae) i tuene deres.

## Utbredelse
Slekten er utbredt i Brasil (Santa Catarina).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]** Fleming, 1821
****** Stammen **[[Termitonannini]]** Fenyes, 1918
******* Understammen Termiatonannina
******** Slekten ***Nannusa*** Borgmeier, 1959
********* *[[Nannusa longicornis]]* Borgmeier, 1959

## Referanser




## Kilder
* Nettside om gruppen

## Eksterne lenker
*
Ali Akbar Dehkhoda

** Ali Akbar Dehkhodā** (1879–1956) var en iransk språkforsker og leksikograf. Han var forfatteren av *Dehkhoda Dictionary*, den mest omfattende ordboken for persisk språk utgitt til dags dato.

## Bakgrunn
Dehkhoda ble født i Teheran av foreldre fra Qazvin. Faren hans, Khan Baba Khan Ghazvini, døde da han var bare 9 år gammel. Dehkhoda utmerket seg raskt i persisk litteratur, arabisk og fransk. Han meldte seg inn på  Statsvitenskap høyskolen.

Han var også aktiv i politikk, og tjenestegjorde i "Majles" som parlamentsmedlem fra Kerman og Teheran. Han fungerte også som dekan ved "Tehran Statsvitenskap høyskolen" og senere ved Universitetet i Teheran.

I 1903 dro han til Balkan som iransk ambassadeansatt, men returnerte til Iran to år senere og ble involvert i den konstitusjonelle revolusjonen i Iran.

I Iran hadde Dehkhoda, "Mirza Jahangir Khan" og "Ghasem Khan" publisert avisen " Sur-e Esrafil" i omtrent to år, men den autoritære kongen Mohammad Ali Shah Qajar oppløste parlamentet og forviste Dehkhoda og noen andre liberalister i eksil i Europa. Der fortsatte han å publisere artikler og lederartikler, men da Mohammad Ali Shah ble avsatt i 1911, vendte han tilbake til landet og ble medlem av det nye Majles.

Etter slutten av første verdenskrig trakk Dehkhoda seg fra politiske aktiviteter og engasjerte seg i vitenskapelige, litterære og kulturelle aktiviteter under Reza Shahs regjeringstid. I noen tid ledet han kontoret til Kunnskapsdepartementet  og ledet deretter revisjonen av Justisdepartementet. I 1927 ble den politiske skolen omdøpt til "Høyskole for juss og statsvitenskap" og ble ledet av Ali Akbar Dehkhoda. I 1935 ble han valgt som medlem av det iranske akademiet . Fra etableringen av universitetet i Teheran i 1934 var han dekan ved Det juridiske  og statsvitenskapelige fakultet frem til 1941. Siden da trakk han seg fra offentlig tjeneste det året og begynte å jobbe helt med en ordbok.

9. mars 1956 døde Ali Akbar Dehkhodā i sitt hjem i Teheran i en alder av 77 år. Han er gravlagt på "Ebn-e Babooyeh Gravplass"  i Shahr-e Ray, nær Teheran.

## Fotnoter


## Referanser


## Eksterne lenker
*
Neopygostenus

***Neopygostenus*** er  en slekt av biller som hører til familien kortvinger.

## Utseende
Små, nokså brede kortvinger, oftest noe flate. De har gjerne reduserte fasettøyne og størt forkortede, kjegleformede antenner. Hodet kan være dekket av pronotum.

## Levevis
Artene er knyttet til hærmaur i slekten *[[Dorylus]]*.

## Utbredelse
Gruppen er utbredt i Afrika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]** Fleming, 1821
****** Stammen **[[Pygostenini]]** Fauvel, 1899 
******* Slekten ***Neopygostenus*** Kistner, 1958
******** *[[Neopygostenus desaegeri]]* Kistner, 1959
******** *[[Neopygostenus flavus]]* Kistner, 1958
******** *[[Neopygostenus seeversi]]* Kistner, 1958

## Referanser




## Eksterne lenker
*
Parelodes

***Parelodes*** er slekt av hårbiller. 

## Levevis
Larvene lever i stillestående ferskvann, der de eter alger. De voksne billene kan finnes i vegetasjonen på fuktige, skyggefulle steder.

## Utbredelse
Arten er beskrevet fra Sri Lanka.

## Systematisk innedling

* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea (=Scirtoidea)
**** Familien hårbiller, Scirtidae (=Elodidae, Helodidae)
***** Underfamilien Scirtinae (=Cyphoninae)
****** Slekten ***Parelodes*** Redtenbacher, 1868 
******* *[[Parelodes mollis]]* Redtenbacher, 1868

## Referanser




## Kilder
* Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera). http://delta-intkey.com/elateria/www/scir.htm

## Eksterne lenker
*
Physomilitaris

***Physomilitaris*** er en slekt) av biller som hører til familien kortvinger.

## Utseende
Små, spoleformede kortvinger, blanke, brunrøde kortvinger. Hode og forkropp er ganske små, fasettøynene små. Antennene er nokså lange og kraftige, nesten så lange som kroppen.

## Levevis
Disse små billene lever tett sammen med termitter.

## Utbredelse
Gruppen er utbredt i Afrika (Angola).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Termitopaediini]]** Seevers, 1957
******* Slekten ***Physomilitaris*** Kistner, 2001
******** *[[Physomilitaris angolae]]* Kistner, 2001

## Referanser




## Eksterne lenker
*
Karumia

***Karumia*** er en slekt av engbiller.

## Utseende
Middelsstore (7-10 millimeter), avlange biller, gjerne gulaktige. Hodet er påfallende stort og har nokså store, utstående fasettøyne og kraftig kjever, antennene er lange og kamformede. Hudpanseret er forholdsvis tynt og mykt. Dekkvingene er forkortede og dekker ikke det meste av bakkroppen eller flygevingene.

## Levevis
Biologien til denne slekten er ukjent, men larvene lever trolig i jorden og er knyttet til termitter.

## Utbredelse
Slekten er utbredt i Midtøsten og Sentral-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien engbiller (Dascilloidea)
**** Familien engbiller (Dascillidae)
***** Underfamilien Karumiinae  – tropiske arter, knyttet til termitter
****** Slekten ***Karumia*** Escalera, 1913
******* *[[Karumia eberti]]* Mandl, 1967
******* *[[Karumia estafilinoides]]* Escalera, 1913
******* *[[Karumia iliarensis]]* (Bruch, 1930)
******* *[[Karumia inaequalis]]* Pic, 1929
******* *[[Karumia loeflleri]]* (Mandl, 1967)
******* *[[Karumia microcephala]]* Escalera, 1913
******* *[[Karumia pallidipennis]]* (Pic, 1918)
******* *[[Karumia spinigera]]* Mandl, 1967
******* *[[Karumia staphylinus]]* (Semenov & Martynov, 1925)
******* *[[Karumia vartianorum]]* (Mandl, 1967)

## Referanser




## Litteratur

## Eksterne lenker
* 
* **Interaktiv bestemmelsesnøkkel**
** Delta Interactive Key – Dascillidae
Oligorhipis

***Chameorhipis*** er en slekt biller. Svært lite er kjent om biologien til Rhipiceridae men man vet at larvene til én art er parasitter på sangsikader. Det synes sannsynlig at dette også kan gjelde de andre artene.

## Utseende
Middelsstore (13-21 millimeter), avlange, brunlige biller med lysere (lysgrå) tegninger på dekkvingene. De kan minne overflatisk om visse smellere (Elateridae) eller praktbiller (Buprestidae). **Hodet** er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 18-29-leddete. Hannenes antenner består av 20-50 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. **Brystskjoldet** (pronotum) er forholdsvis lite, bredere enn hodet, men smalere enn dekkvingene, uten tydelige opphøyde lister, knøler eller groper. **Dekkvingene** er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. **Beina** er middels lange, slanke med fem fotledd. Et anatomisk særtrekk er at tråputene (*empodia*) mellom føttenes klør bærer flere børster.

## Levevis
Minst én art av Rhipiceridae lever som en parasitt på sangsikader (Cicadidae), det er mulig at dette gjelder alle artene i gruppen. De voksne billene flyr om natten og kommer gjerne til lys.

## Utbredelse
Slekten er utbredt i Australia og Ny-Caledonia.

## Systematisk inndeling
Slekten er muligens å regne som en underslekt av *[[Rhipicera]]*.

* Ordenen biller, Coleoptera
** Underordenen Polyphaga
*** Overfamilien engbiller (Dascilloidea)
**** Familien Rhipiceridae 
***** Slekten ***Oligorhipis*** Guérin-Méneville, 1843
****** *[[Oligorhipis bifossata]]* (Fauvel, 1904) - Ny-Caledonia
****** *[[Oligorhipis vanemdeni]]* Jin, Escalona, Ślipinski & Pang, 2013 - vestlige Australia
****** *[[Oligorhipis vestitus]]* (Laporte de Castelnau, 1840) - østlige Australia

## Kilder
* Rhipiceridae på Delta Interactive Key. http://delta-intkey.com/elateria/www/rhic.htm

## Eksterne lenker
* Atlas of Living Australia - *Rhipicera* (*Oligorhipis*) https://bie.ala.org.au/species/urn:lsid:biodiversity.org.au:afd.taxon:547f1da5-4a20-4f19-9743-f175d6c5a001#overview

*
Himmelglobus

En **himmelglobus** er en globus som fremstiller stjernene og deres konstellasjoner på stjernehimmelen. Den kalles derfor også ofte for en **stjerneglobus**.

Selv om stjernene befinner seg i forskjellig avstand fra Jorden,  tenker man seg at deres retninger er projisert på en kuleflate med oss som sentrum. Denne «sfæren» omtales vanligvis som himmelhvelvingen hvor hver stjerne har en fast plass. Den tilsynelatende forflytningen av stjernene gjennom et døgn skyldes Jordens rotasjon.

Man kan derfor betrakte en himmelglobus som en sterkt forminsket kopi av himmelhvelvingen. Da man vanligvis betrakter en slik globus fra utsiden, vil den gi et speilvendt bilde av stjernehimmelen sammenlignet med hvordan den virkelig ser ut for oss som befinner oss på innsiden av den. Dette er i motsetning til vanlige stjernekart som fremstiller deler av stjernehimmelen sett fra Jorden.

Denne speilvendingen kan man unngå hvis man kunne se globusen innenfra. Det var mulig i den berømte Gottorp-globusen som hadde en diameter på litt over tre meter. Opptil ti personer kunne derfor sitte inne i den og se stjernehimmelen rotere omkring seg ved en mekanisk innretning. Alle stjernebildene så da riktige ut og var plasserte på et korrekt vis i forhold til hverandre.

Selve sfæren i noen moderne himmelglobuser er laget av gjennomsiktig materiale. På den måten kan en person som står på utsiden av den, se gjennom den og betrakte konstellasjoner på den andre siden som da vil sees på naturtro vis uten noen speilvending.

## Referanser


## Eksterne lenker
* E.L. Stevenson, ''Terrestrial and Celestial Globes'', websider med mange bilder av forskjellige himmelglobuser og deres historie.